# data[].attributes.body
1. Kerro vähän itsestäsi ja toimenkuvastasi.

2. Kerro lähettiprojektistasi ja jaa jokin projektiin liittyvä onnistuminen.

3. Mitä teet juuri nyt ja mistä olet työssäsi tällä hetkellä erityisen innoissasi?

4. Missä asioissa sinuun kannattaa olla yhteydessä ja mistä sinut tavoittaa?

# data[].attributes.body
1. Heips! Olen Pasi Kangas ja tykittelen mediakasvatuskoordinaattorina täällä Lahden AKEn huipputiimissä. Vastuualueeseeni kuuluu digi- ja mediakasvatusosaamisen kehittäminen, joten niistä hihoista sopii tiuhaan vedellä. Eniten työkokemusta minulla on kirjastojen digituen kehittämisestä. Olen myös kohtalaisen asiantunteva internetin ja pelaamisen ilmiöitä koskevissa asioissa. Työpisteeni sijaitsee Lahden pääkirjastossa, mutta haluaisin pyrkiä olemaan henkisesti läsnä koko kehittämisalueella aina Ypäjältä Parikkalaan. :)

2. Älyttömän mielenkiintoisen kuuloisia kaikki nuo teidän projektit! Kiva kuulla niistä lisää.

3. Olen innoissani paristakin asiasta! Laadimme parhaillaan AKE-toimintasuunnitelmaa vuodelle 2021 ja sinne onkin tulossa ihan huippujuttuja. Lisäksi olen mukana kansallisen Liboppi-oppimisalustan toimituskunnassa, jossa suunnittelemme koko Suomen kirjastoammattilaisille yhteisiä koulutussisältöjä ensi vuodelle.

4. Täydennyskoulutustoivein sekä haja-ajatuksin sopii lähestyä sähköpostitse pasi.kangas@lahti.fi. Kivoissa ystävystymis- ja verkostoitumisasioissa voi viserrellä esim. twitter.com/kankaalla.

# data[].attributes.body
1. Moro! Olen Henri ja työskentelen mediaohjaajana Lahden pääkirjastolla mediakasvatus- ja musiikkipalveluissa. Teen mm. asiakaspalvelua musiikkiosastolla, vedän digiopastuksia ja vastaan kirjastomme äänitysstudiosta.

2. Lähettiprojektinani oli tehdä yläkoulun musiikinopettajien ja oppilaiden kanssa projekti, joka motivoisi oppilaita elektronisen musiikin tekemiseen. Alkuvuodesta kirjastolla kävi kaksi koululuokkaa luennollani, jonka aikana kerroin heille konemusiikista ja mistä siitä löytää lisää tietoa. Lisäksi näytin heille musantekosoftassa tekemiäni konkreettisia esimerkkejä minkä tyylistä musiikkia tietokoneella voi saada tehtyä ja minkälaisia tekniikoita voi hyödyntää. Heille annettiin joitakin viikkoja työaikaa tehdä musiikintunneilla omia biisejä iPadilla. Kun biisit olivat valmiita, kävin koululla antamassa niistä palautetta opettajien kanssa. Paras onnistumisen hetki oli se, kun sellaiset opiskelijat joilla oli opettajien mukaan motivaatio-ongelmia musiikinopiskelussa (vaikka olivat musaluokalla) sekä koulunkäynnissä ylipäätänsä, pääsivät loistamaan ja näyttämään kyntensä tekemällä tajunnanräjäyttävän hyviä biisejä! Katsotaan toteutetaanko tätä pakettia ensi vuoden alusta etämeiningillä esim. Teamsin kautta.

3. Juuri nyt odotan että pääsen muovittamaan aikakauslehtiä. Olen työssäni tällä hetkellä innoissani livestriimauksista, joista tuli itselleni uusi haaste tälle syksylle.

4. Parhaiten minut saa työasioissa kiinni sähköpostin kautta henri.rattari@lahti.fi. Siviilipuolella voi kokeilla tavoittaa Facebookin kautta, en muuten käytä palvelua aktiivisesti mutta Messengerissä vastailen kyllä viesteihin. Ai niin mulla on siellä työ- sekä siviiliprofiili, älkää laittako sinne työprofiiliin mitään, sitä en käytä ikinä, poistan sen kohta. :D

# data[].attributes.body
1. Hei! Olen Sanna ja työskentelen informaatikkona Heinolan kirjastolla. Työnkuvani ydintä ovat mediakasvatuksen ja digiopastusten kehittäminen, asiakaspalvelu sekä kirjaston viestinnän kehittäminen. Lahdessakin on tullut oltua jokuseen kertaan töissä, viimeisimmäksi Ake:lla koordinaattorina :)
2. Lähettiprojektina täällä Heinolassa sekä Lehtimäen Rikulla että minulla oli mediakasvatusteemaisen pakopelin kehittäminen. Rikua voi hyvällä syyllä kutsua pelin "isäksi" sillä hän on mm. pelin käsikirjoituksen takana. Itse vastasin yhteydenpidosta kouluun, tehtävien kehittelystä sekä tiedottamisesta. Pelin kehittämisprojekti saatiin maaliin nyt syksyllä. Oli hienoa nähdä kuinka 8-luokkalaiset ottivat sen vastaan ja oikeasti imautuivat pelin pyörteisiin. Aiheesta voi lukea lisää vaikkapa täältä Yle:n sivuilta: https://yle.fi/uutiset/3-11617664?fbclid=IwAR34qr9iBZV-EXJ_LQ7NvNdlYyKlZ1NpFuj9SAKPo8UH4y197zSXe1pb8oo
3. Tällä hetkellä katseet on suunnattu 7-luokkien tiedonhaunopetuksiin, joita olemme uudistamassa Seppo.io opetuspelialustan avulla. Innostusta vähän latistaa se, että meiltä eläköityy tammikuussa yksi virkailija eikä siihen saada täyttölupaa. Samoin emme aiemmin tänä syksynä saaneet täyttölupaa toisen mediaohjaajan palkkaukseen, joten resurssit kehittämistyöhön tulevat heikkenemään huomattavasti :/
4. Minut tavoittaa spostitse sanna.vaariskoski-kaukanen@heinola.fi. Facebookista löydät minut "Kirjastonhoitaja Sanna Vääriskoski-Kaukanen" nimihirviön takaa :) Kuvan lisäilen tähän myöhemmin, nyt aspa kutsuu!

# data[].attributes.body
1. Heips, olen Krista ja työskentelen Lahden pääkirjastossa, lasten ja nuorten palveluissa, mediaohjaajana. Kirjaston päivittäisen perusarjen ja asiakaspalvelun lisäksi työhöni kuuluu mm. lasten ja nuorten mediakasvatusta, laitteiden ylläpitoa ja kirjaston somekanavien päivittelyä. Erityismaininnaksi sanottakoon, että olen yksi kolmesta kirjastomme TikTok-tyypistä. :)

2. Lähettiprojektinani oli mediakasvatuksellinen teematuokio kakkosluokkalaisille. Teematuokio oli osa suurempaa kokonaisuutta, sillä Lahdessa alettiin syksystä 2019 tarjoamaan alakouluille mediakasvatustuokioita luokka-asteittain. Tämän kakkosluokkalaisille suunnatun teematuokion aiheena oli tunnetaidot ja some. Koronan vuoksi en ehtinyt pitää tuokiota kuin reilulle kymmenelle luokalle, mutta teematuokion etäversiosta tuli ainakin loppujen lopuksi aika hauska, vai mitä olette mieltä: https://www.youtube.com/watch?v=qHd5MPJQRJo :D

3. Juuri nyt huokaisen ilosta: Saimme lapsiperheille suunnatut satutuokiokassit valmiiksi ja esille. Näitä kotiin lainattavia satutuokiokasseja tarjotaan perheille pääkirjastossa järjestettävien satutuokioiden tilalle, sillä syksyn aikana järjestettyihin satutuokioihin on osallistunut lapsia huomattavasti normaalia vähemmän. Toivottavasti tästä on iloa perheille!

4. Sähköpostitse voi laitella viestiä krista.tuominen@lahti.fi.

# data[].attributes.body
1. Tsau, Olen Mana ja olen viime toukokuusta lähtien työskennellyt Iitissä kirjastonhoitajana. Toimin kirjaston johtajana ja esihenkilönä, mutta lasten ja nuorten kirjastotyö on "se" juttu. Erityisesti kiinnostaa pelaaminen eri muodoissaan, graafinen suunnittelu, somejutut ja sateenkaariasiat. Hiusten väri on ehtinyt vaihtua tässä useamman kerran ja etunimikin kerran :D

2. Lähettiprojektista ei ole oikein mitään ihmeellistä kerrottavaa, vaihdoin työpaikkaa kesken kaiken ja kiireessä ja hädässä tuli väsättyä Canvaan ja Instagramiin liittyvä kokonaisuus.

3. Tällä hetkellä lähinnä ihmettelen. Ensi vuoden budjetista on ilmeisesti höylätty reilusti ja myös kunnan palvelupiste siirtyy kirjastolle vuoden alussa. Kummastakaan en tiennyt mitään! Tällä hetkellä minua kiinnostaa erityisesti kirjaston sosiaalinen saavutettavuus, AVI:n webinaari aiheesta oli superhyvä.

4. Sähköpostilla tavoittaa mana.rautiainen(a)iitti.fi tai facebookista nimellä Mana Rautiainen (työprofiili on se missä on piirrosavatar). Lisään kuvan myöhemmin jos löydän jonkun asiallisen :D

# data[].attributes.body
1.) Hei! Työskentelen Riihimäen kirjastossa erikoiskirjastovirkailijana. Työtehtäviin kuuluu aikuistenosaston asiakaspalvelutehtävät ja tuo erikois-liite nimikkeessäni viittaa työhöni kirjaston viestinnän ja mainonnan parissa - hoidan siis kirjaston paperiset esitteet, mainokset ja tiedotteet ja verkkosivujen ylläpitoa sekä sosiaalista mediaa.

2.) Lähettiprojektini koski kirjastomme suunnitteilla olevan remontin vuoksi  palvelumuotoilua. Otsikko taisi olla Riihimäen kirjasto - parasta palvelua. Iloinen onnistuminen asiassa on se, että remontille on kaupungin tulevaan budjettiin varattu rahaa, joten pääsemme oikeasti toteuttamaan pitkään kypsyttelemiä ideoitamme!

3.) Tällä hetkellä ja lähitulevaisuudessa ison osan työstäni kattaa tulevaan remonttiin liittyvät asiat ja palvelumuotoiluun liittyvän Palmu-tiimimme vetäminen. Meillä on myös kaupungilla uudistumassa verkkosivut ja visuaalinen ilme, joten ne työllistävät osaltaan myös paljon.

4.) Minut tavoittaa anna-maija.ahola@riihimaki.fi tai Riihimäen kirjaston facebook-sivujen kautta.

# data[].attributes.body
1.) Hola! Olen tietokirjallisuudesta vastaava informaatikko, mutta vapaa-ajalla kallellaan myös kaunokirjallisiin sisältöihin ja teatraalisiin elämyksiin. Valitsen vieraskielistä tietokirjallisuutta, järjestän tapahtumia, teen aikuisille vinkkilistoja, häärään aikuisten lukudiplomin parissa, käyn hölisemässä podcasteja, hyllytän ja poistan aineistoja ja kastelen työkukkia.

2.) Minun lähettiprojektina oli ottaa haltuun itselle uusi some-kanava. Yhteisöllinen lukeminen, yksilölliset suositukset –koulutuksen innoittamana perustin oman bookstagramtilin Instagramiin. Bookstagram -yhteisöstä on tullut minulle kolmas perhe oman ja työpaikkaperheen lisäksi. Vinkkaan kirjoja, osallistun lukemisen ilosanoman jakamiseen ja käyn keskusteluja muiden kirjaystävien kanssa. Instan käyttö sujuu jo melko hyvin ja rohkeasti, välillä huudan somemummona apua, kun storyt tökkii ja kuvat virheentyvät. Onnistumisen tunteita tuottaa se, kun joku varaa vinkkaamani kirjan ja löytää uutta luettavaa. Seuraajiakin on kertynyt mukavasti (yli 700), mutta tekisin tätä vaikka heitä olisi vain seitsemän.

3.) Valmistelen työkavereiden kanssa ensi vuoden aikuisten lukudiplomia ja olen innoissani siitä. Innolla olen myös menossa lukemaan novelleja tänä iltana Kirjavat rivit -ääneenlukuiltaan.

4.) Minut tavoittaa parhaiten sähköpostitse riikka.junttila@lahti.fi ja kaikesta saa olla yhteydessä. Jos en osaa sanoa mitään (harvinaista), tiedän, kuka osaa. Instagramissa minut löytää tililtä @lukujarjestyksenvalvoja Vinkkaamisiin!

# data[].attributes.body
1) Moikka! Olen Maija ja olen tällä hetkellä työkierrossa Lahden pääkirjaston media- ja musiikkipalveluissa, jossa hoidan opintovapaan sijaisuutta kirjastonhoitajana. Vastuullani ovat musiikki- ja pelitapahtumat sekä aineistojen esilletuominen. Teen myös asiakaspalvelua ja kokoelmanhoitoa.

2) Siirryin Laune-Liipola-Renkomäen vastaavaksi kirjastonhoitajaksi keväällä 2019, ja tarkoituksenani oli lähettiprojektissa kehittää Launeen kirjaston aikuisten lukupiiriä. Kokeilin lukupiirissä uusia sanataideideoita ja järjestin lukupiiriläisille mukavaa, ei-niin-tuttua tekemistä luettuun kirjaan liittyen. Loimme samassa rytäkässä Launeen kirjastolle instatilin, johon vinkkasin luettavaa ja tunnelmia lukupiiristä. Oli mukava seurata, miten pitkänlinjan lukupiiriläiset ottivat tekemiset ja haasteet vastaan :) Bookstagrammia oli myös kiva kokeilla!

3) Tällä hetkellä teen työkierrossa todella erilaisia työjuttuja, kuin mitä lähettiprojektiini kuului. Juuri nyt huokaisen helpotuksesta, kun peliviikon ohjelma saatiin purkkiin, ja pian päätökseen. Julkaisimme kirjastonhoitaja Jenna Salon kanssa peliviikolle ensimmäisen osan pelivideosarjasta, joka kaiken mutkien kautta saatiin editoitua ja katsottavaksi asti! Innolla odotan mitä seuraavaksi keksitään :) Huomenna pitäisi myös saapua kirjaston pelihuoneeseen uusi Xbox series x-pelikonsoli postissa, jännittää!

4) S-postilla maija.rauhamaa@lahti.fi

# data[].attributes.body
1. Olen ollut kolmisen vuotta Heinolan kaupunginkirjastossa mediaohjaaja-nimikkeellä. Työnkuvaan kuuluu vähän kaikkea, mutta tärkeimpinä osavastuu mediapalveluista, musiikkiosasto, sarjakuvat ja pelit. Lisäksi myös asiakaspalvelut ja muut perusjutut.

2. Projektissa rakensimme yhteistyössä parin muun kaupungin toimijan kanssa mediakasvatuspakopelin 8-luokkalaisille. Onnistumisia (ja oppimiskokemuksia) on tullut runsaasti, mutta mieleen on jäänyt erityisesti se, että oikeasti saimme innostettua 14-vuotiaita tekemään asioita innoissaan ja intensiivisesti:

3. Tällä hetkellä uudistan 7-luokkalaisille tarjottavaa tiedonhaunopastusta hieman mediakasvatuksellisempaan suuntaan. Vanha paketti on ollut pitkään käytössä ja on mahtavaa päästä tekemään jotain uutta ja tuoretta. Muuten mennään perushommissa.

4. Mie oon täysi yleisnörtti laitteiden, genrekirjallisuuden, musiikin ja pelien kanssa. En tiedä kannattaako olla yhteydessä, mutta jaksan jauhaa näistä aiheista loputtomasti. Maililla tavoittaa riku.lehtimaki@heinola.fi

# data[].attributes.body
1) Hellurei! Olen Maisku ja olen ollut nyt vähän reilut kolme vuotta täällä Lahdessa kirjastonhoitajana. Työnkuvaan kuuluu asiakaspalvelun ja kokoelmatyön lisäksi erityisesti kaikenlaiset aikuisten kaunokirjallisuuteen liittyvät sisältöhommat. Vedän lukupiiriä, järjestän kirjailijavierailuita, kirjavinkkailen eri paikoissa ja muodoissa, sometan, podcastaan, olen tiiviisti mukana aikuisten lukudiplomiin liittyvässä kehitystyössä jne.

2) Vähän täytyi kaivella muistisopukoita, että muistin, mikä oli oma lähettiprojektini... Mutta sehän oli "Kirjoittajatreffien jalkauttaminen galleriaan". Eikö? :D Jalkauduimme siis kirjoittajaryhmän kanssa Galleria Uuteen Kipinään ja kirjoitimme kuvataiteen innoittamana. Konsepti ei ehkä ehtinyt ottaa ihan kunnolla tulta alleen, mutta iloitsin sujuvasta yhteistyöstä gallerian kanssa!

3) Valmistaudun Parhaat kotimaiset romaanit 2020? -vinkkaukseen. Kyseessä on vinkkitapahtuma, jonka pyrin järjestämään vuosittain. Tänä vuonna se myös striimataan! Ideoin parhaillaan myös kevään tapahtumia ja pohdiskelen mm. yhteistyökuvioita kaupunginteatterin kanssa. Aikuisten lukudiplomin uudistustyö innostaa tietysti myös!

4) Sähköpostilla tavoittaa: maija-kaisa.myllymaki@lahti.fi. Kirjavinkkailen ja joskus myös juoksentelen instagramissa, saa mieluusti seurata @maiskumy. Kaikenlaisissa asioissa voi ottaa yhteyttä, eniten tietänen kaunokirjallisuuden sisältöasioista ja kirjoittamiseen liittyvistä jutuista.

# data[].attributes.body
1. Työskentelen pääkirjastolla informaatikkona aikuisten kaunokirjallisuuden parissa. Työhönkuuluu aineiston valintaa tiimin kanssa, tapahtumia, sisltötyötä ja muuta mukavaa.
2. Lähettiprojektina vedin aikuisten lukudiplomiin liittyvää lukudiplomipiriä, joka on nyt kuitenkin kuopattu vähäisen osallistuja määränvuoksi. Lukudiplomipiirissä vinkkailimme osallistujien kanssa lukemiamme kirjoja toisillemme. Kaikki osallistujat saivat diplomin vuoden aikana. :)
3. Noin vuosi takaperin iski hulluus ja hain opiskelemaan Turukuun YAMK-opintoihin. Teen tällä hetkellä opparia kokoelmaprosessista, josta aina välillä innostunkin. :D
4. Sähpostia voi laitella osoitteeseen: suvi.haikola@lahti.fi.

# data[].attributes.body
1. työskentelen kirjastovirkailijana lähikirjastossa eli teen kaikkea. Viime vuosina tutustunut eniten nuorten kirjallisuuteen, mutta satutuokioiden pitäminen kuuluu yhä minulle.
2. mediakasvatusta pidän seiskaluokille lukutaidon tärkeydestä ja myös vinkkaan. Projektin nimenä Lukukipinöitä.
3. hyvä kirja ja vuorovaikutus nuorten kanssa saa syttymään.
4.aina saa ottaa yhteyttä jos haluaa

# data[].attributes.body
1. Olen Jokioisten kirjastossa kirjastonhoitajana. Tavanomainen työnkuvani on aika monipuolinen, sillä pienessä kirjastossa asiakaspalvelu ja kirjaston rutiinit vievät ison osan työajasta. Vastaan lanu-kokoelmasta sekä varhaiskasvatuksen ja alakoululaisten ohjatuista ryhmäkäynneistä. Louna-kirjastoissa muiden lanu-työtä tekevien kanssa hääräämme yhteisesti niin paljon kuin mahdollista.

2. Tänä vuonna olen ollut osa-aikaisesti mukana Monilukutaitoa sanataiteella -hankkeessa. Aivan uskomatonta, kun olen saanut rauhassa suunnitella ja toteuttaa hankkeen juttuja. Koronatilanne saattoi tosin keväällä aiheuttaa jonkinlaisen henkisen taukotilan, koska suurin osa kevään jutuista siirtyi syksyyn tai kariutui. Ehkä suurimpana onnistumisena oli hyväksyä itsensä IG-stooreissa hönttinä pupuna. Idea oli toki omani, sillä koronakeväänäkin oli hankkeessa keksittävä jotain paikkaamaan hiljaiseloa. Tällä kirjastopupulla olisi ideoita mediataitoviikolle, mutta en tiedä, kestänkö sitä tyyppiä. Luulee itsestään liikoja!

3. Hanke on ihan loppusuoralla, mutta juuri tällä hetkellä suunnittelen hankkeen viimeistä settiä. Kyseessä on kahden tunnin vinkkaus nelosluokkalaisille. Vinkkaukseen sisältynee myös kirjanalkukisa, repliikkivinkkaus, pieni kirjoitustehtävä ja äänestys siitä, minkä vinkatuista kirjoista oppilaat haluavat opettajan lukevan luokassa. Olen innoissani, vaikka on vielä paljon tekemistä ja eka vinkkaus jo viikon päästä. Kiitos hankkeen, voin käyttää tähän aikaa, ja jos idea toimii, jaan reseptin ilomielin!

4. pauliina.hartikainen@jokioinen.fi

# data[].attributes.body
1. Vastaan Tammelan kunnankirjaston lasten ja nuorten kirjastotyöstä vauvasta nuoriin aikuisiin. Tällä hetkellä teen seutukirjastohanketta 60% työajastani, joten sijaiseni hoitaa yhteistyön varhaiskasvatuksen ja koulujen kanssa.

2. Lähettiprojektinani oli lasten ja nuorten osallisuus Tammelan kirjaston uusien tilojen suunnittelussa. Seutuhanke on vienyt huomioni toisaalle, mutta tilasuunnittelu onnistui kyllä oikein hyvin, koska asiakkaat osallistuivat lähes kaikkeen suunnitteluun. Tiloja myös käytetään nykyisin tosi ahkerasti <3

3. Olen erityisen innoissani siitä, että olen vihdoin saanut huippupätevän sijaisen (Essi Mäyrä) ja olemme päässeet yhdessä suunnittelemaan erilaisia pajoja ja myös etätoteutuksia. Somen tekemiseen on jäänyt aikaa ja myös kokoelman hoitoon ensimmäistä kertaa muuton jälkeen! Ihanaa <3 Saimme myös kirjastoauton hankintaan avustuksen, joten osallisuusasiat ovat jälleen pinnalla. Aloitin myös lanu-neuvostossa (Seinäjoen erte) ja se on ollut antoisaa.

4. Sähköpostilla tavoittaa noora.oluikpe@tammela.fi. Mielelläni vastailen ja keskustelen mistä vain aiheesta tai aiheen vierestä, kuten osallisuudesta, omatoimesta, kirjastoautoasioista, seutukirjastosta, hankkeista jne.

# data[].attributes.body
1. Olen kirjastonhoitajana Imatran kaupunginkirjastossa, olen ollut tässä talossa töissä 14 vuotta ja kirjastoalalla 90-luvun alkupuoliskolta lähtien. Lähinnä vastuualueinani ovat aikuistenosaston ylläpito ja tapahtumien järjestäminen ym. Toisinaan pelleilen kirjastokoira Kirjavaisen roolissa lasten satutunneilla ja kirjavinkkauksissa.

2. Lähettiprojektini oli Monilukutaitoa sanataiteella –hankkeeseen osallistuminen, tein aikuisille suunnattuja kirjavinkkaus- ja sanataidesessioita: keskustelua kirjastomuistoista ja sananlaskuista, vinkkauksien teemoina helppoa ja mukavaa kauno- ja tietokirjallisuutta sekä kahdelle ryhmälle sotakirjoja. Lisäksi kirjoitin teemaan liittyvää blogia ja yritin vinkkailla Twitterissä. Livekeikkoja kerkesin tekemään Parikkalassa 3, Rautjärvellä 2, Imatralla muistaakseni 4-5 ja Ruokolahdella 1.

Korona tietenkin muutti koko tilanteen. Lisäsin somenäkyvyyttä ja rupesin tekemään Youtubeen kirjavinkkausvideoita. Videoita pidän projektin suurimpana onnistumisena, koska en ollut sellaisia ennen tehnyt ja päätin tehdä ne täysin kotikutoisesti, ilman ammattilaisten apua.

3. Just teen viimeisiä hankkeeseen liittyviä sanataide- ja kirjavinkkauskeikkoja livenä. Videoiden ja blogikirjoituksen tekemiseen en ole enää saanut itseäni puristettua, ideat ovat loppu. Imatralla kirjaston ja koko kulttuurikeskuksen muutostyöt sen kuin vain jatkuvat, seuraavat kuukaudet ei kerkiä ajattelemaan perus kirjastotyötä ollenkaan.

4. Ei kai minuun kannata olla yhteydessä… Kirjavinkkauksen ja blogikirjoittamisen tiimoilta ehkä, en minä muuten mistään mitään tiedä.

# data[].attributes.body
Päivi Ruuskanen
Lammin kirjasto

1) Työskentelen pienessä lähikirjastossa kirjastonhoitajana, joten työni on monipuolista. Normisti työajasta paljon kuluu lasten- ja nuorten kirjastotyön parissa. Se on se "mun juttu".

2) Lähettiprojektini oli suomalaisiin kansantaruhahmoihin tutustuminen Lammin päiväkodin viskareiden kanssa. Noidat, tontut ja muut olennot tulivat tutuiksi satujen, laulujen, leikkien ja askartelujen kautta.

3) Tällä hetkellä olen innoissani hankkeesta, jossa saan työskennellä oman työni ohessa. Kyseessä on Hämeenlinnan kirjaston ja koulujen yhteistyöhanke, jossa on tarkoituksena lukuinnon ja -ilon lisääminen 3. ja 8. luokkalaisille etenkin toiminnallisin keinoin.

4) 😊 Iloa kaikille alkavaan talveen. Lauantaina Hämeenlinnan kirjasto julkaisee etäsatutuokion Youtube kanavallaan klo 10 Lasten lauantain kunniaksi. Tervetuloa kuulolle!

# data[].attributes.body
1. Olen viirkailijana Laune - Liipola - Renkomäki -tiimissä ja vaikka kaikki asiakkaat ovat kohderyhmänä, on lastenkirjastotyö eniten mukavuusalueellani.
2. En ole itselleni asettanut varsinaista lähettitehtävää, innostun ja onnistun kaikissa haasteissa tasapuolisesti.
3. Olen löytämäisilläni sisäisen näytelmäkirjoittajan itsestäni, talvikarnevaaleilla taas tavataan. Vinkkaan myös kaupungin kolmosia ja pyöritän Silmukka kiristyy - käsityöpiiriä.
4. Sähköpostilla tuula.parkkola@lahti.fi
saat parhaiten minut kiinni. Tai juoksemalla.

# data[].attributes.body
Lähettiprojektini oli Monilukutaitoa sanataiteella –hankkeeseen osallistuminen, tein aikuisille suunnattuja kirjavinkkaus- ja sanataidesessioita: keskustelua kirjastomuistoista ja sananlaskuista, vinkkauksien teemoina helppoa ja mukavaa kauno- ja tietokirjallisuutta sekä kahdelle ryhmälle sotakirjoja. Lisäksi kirjoitin teemaan liittyvää blogia ja yritin vinkkailla Twitterissä. Livekeikkoja kerkesin tekemään Parikkalassa 3, Rautjärvellä 2, Imatralla muistaakseni 4-5 ja Ruokolahdella 1. 

Korona tietenkin muutti koko tilanteen. Lisäsin somenäkyvyyttä ja rupesin tekemään Youtubeen kirjavinkkausvideoita. Videoita pidän projektin suurimpana onnistumisena, koska en ollut sellaisia ennen tehnyt ja päätin tehdä ne täysin kotikutoisesti, ilman ammattilaisten apua.

# data[].attributes.body
1. Työskentelen kirjastovirkailijana Asikkalan kunnankirjastossa, jossa olen viihtynyt pian jo 15 vuotta. Ajelen Lahti-Vääksy väliä päivittäin, sillä asun Lahdessa. Pienehkössä kirjastossa toimenkuva on laaja, mutta oma vastuualueeni on hankinta ja luettelointi. Pidän työstäni hankinnan ja luetteloinnin parissa, sillä se antaa mahdollisuuden tutustua uuteen aineistoon! Olen myös mukana Lastun vinkkaajapalvelussa sekä Lastusivuston kirjakarusellissa.

2. Lähettiprojektissa otin haltuun kirjastomme bookstagram-päivityksiä. Kirjastomme maskotista "Köpötistä" tilasimme pienet pehmoversiot Köpöttien tekijältä/taiteilijalta. Aloin käyttää näitä pikkuköpöttejä somepäivityksissä. Sittemmin kirjastoomme on palkattu uusi työntekijä, jonka vastuulle kuuluu somepäivitykset, joten en ole tehnyt enää tätä hommaa. Köpöttien mukanaolo päivityksissä on jatkunut. :)

3. Tällä hetkellä työn alla on ostotukikirjojen tilaukset ja ihan perustyö asiakkaiden ja luetteloinnin parissa.
4. Minut tavoittaa sähköpostilla sini.nurminen@asikkala.fi.